Kravmaga

Kravmaga o krav maga (in lingua hebraic "lucta/combatto in contacto") es un systema de combatto corpore-a-corpore que era disveloppate in Israel.

 Historia 
Al comenciamento del annos 40. de XX seculo, le organisationes hypogee de liberation battaliava por le independentia del Stato de Israel. A ille tempore, on non poteva posseder armas. Le fundator de kravmaga, Imi Lichtenfeld (nomine hebraic: Imi Sde-Or), era un campion in boxa, un campion in judo, experto in jiujutsu e un acrobata. Post le creation del Stato de Israel, kravmaga ha devenite le arte martial official inseniate in le fortias defensive, particularmente in le unitates special de policia e armea. Il era incorporate a trainamento de armea per Imi Lichtenfeld, un officiero celebre del Fortias Defensive de Israel (IDF) e principal instructor del trainamento physic de armea al Wingate Institute. Tra le annos, le kravmaga ha devenite un parte de trainamento incorporate in multo de disciplinas. Hodie, il es inseniate in multo del scholas public in Israel.

 Characteristica del systema 
Kravmaga era disveloppate con le idea que artes martial classic era disveloppate a fin de combatter armas dispare que celles hodierne. Igitur, nove technicas defensive contra armas como armas de foco e granatas bracial era disveloppate. Le movimentos son simple e utilisa reflexos natural del homine. Le kravmaga non ha katas o sequentias particular que on debe utilisar. 
Studentes utilisa le movimentos basal in conjunction con qualcunque de nomerose alie movimentos a fin de contraattaccar, le idea principal es de accommodar se a nove situationes trans improvisation. Le pression es super le rapiditate, le resistentia, le fortia, le precision e le coordination.

Post que kravmaga per definition es pro defensa personal, il non ha de regulamento e igitur on non face de competition. Le trainamento es pro usage practicabile in le realitate quotidian. Il es un systema de cincturas colorose con un cinctura nigre typicamente conferite post 8 a 10 annos de practica.

 Ligamines externe 
  Commando Krav Maga  Technicas de kravmaga
  Krav Maga Security Federation  Technicas de kravmaga
  Krav Maga España - Sistema de combate y defensa personal israeli: Artículos  Articulos super kravmaga

Categoria:Artes martial
Categoria:Parolas e expressiones hebraic